ගල්කිස්ස කොට්ඨාශ ජ්‍යෙෂ්ඨ පොලිස් අධිකාරිවරයාට ලැබුණු තොරතුරකට අනුව අම්බලන්ගොඩ වෙරළ පාරේ නිවසක් පරීක්ෂාවට ලක් කිරීමේදී මෙම මත්ද්‍රව්‍ය තොගය හමුවී ඇති බවයි බස්නාහිර පළාත භාර ජ්‍යෙෂ්ඨ නියෝජ්‍ය පොලිස්පති දේශබන්දු තෙන්නකෝන් සඳහන් කළේ.රාත්‍රී සමාජ ශාලාවල සහ සුපිරි හෝටල්වල සාදවලදී මෙම මත්ද්‍රව්‍ය භාවිත වන බවට තොරතුරු ලැබී තිබෙනවා.අත්අඩංගුවට ගත් සැකකරු ප්‍රකාශ කර ඇත්තේ රාත්‍රී සමාජ ශාලාවකට බෙදා හැරීම සඳහා මුහුදු මාර්ගයෙන් ලැබුණු මෙම මත්ද්‍රව්‍ය තොගය සගවා තැබූ බවටයි.මෙම මත්ද්‍රව්‍ය කිලෝ 12 ක් ශ්‍රී ලංකාවෙන් සොයා ගත් පළමු අවස්ථාව ද මෙය වනවා.